الصفحه دى يتيمه, حاول تضيفلها لينك فى صفحات تانيه متعلقه بيها. انفيرنو او الجحيم ، هى الجزء الاول من الكوميديا الالهيه ، اللى كتبها دانتى فى القرن الاربعتاشر و بيعتبر اعظم عمل ادبى اتكتب باللغة الايطاليه ، الملحمة بتتكلم عن رحلة دانتى للجحيم مع فيرجيل ، و بتتخيل الجحيم ، حسب المفهوم المسيحى فى العصور الوسطى ، و بيقابل شخصيات تاريخية و اسطوريه هناك دخلوا النار بسبب ذنوبهم ، زى ما الكنيسة الكاتوليكيه شايفه و بيورى تفاصيل عذابهم و حياتهم هناك. دانتى وصف تسع دواير للأنفيرنو او الجحيم ، من الأسهل الى الأشد و كل دايرة لها عذابها حسب خطيئة سكانها. الملحمة اترجمت للغات كتير مع بقية الكوميديا الالهيه . اول دواير الانفيرنو هى الليمبو ، بالانجليزى: Limbo او الحد ، هى اقرب دواير الجحيم للجنة ، و سكانها المسيحيين اللى مش متعمدين و و الناس اللى مش مسيحيين و الوثنيين ، اللى كانوا كويسيين و اطهار ، بس داخلوا النار عشان هم مش مسيحين . سكان الدايرة دى عايشين من غير عذاب بس ممنوعين يدخلوا الجنة. اشهر السكان اللى دانتى ذكرهم فى الملحمة كانوا هوميروس ، هوراتيوس ، اوفيد ، ابن رشد ، فيرجيل ،ابن سينا ، ايكليديس ، اريسطو ، افلاطون ، سقراط و صلاح الدين الأيوبي و يوليوس قيصر و كمان شاف شخصيات اسطوريه زى اورفيوس ، هيكتور و اليكترا و غيرهم.